
פתיחה
[bookmark: _GoBack]שלום, קוראים לי _______ואנחנו נלמד ביחד היום שיעור גיאוגרפיה. אז כמו שלמדתם בשיעורים הקרובים, המתיישבים ביבשת החדשה נהלו מאבקים רבים נגד בריטניה ששלטה עליהם.
ש. למה הם נהלו אותם? מה הם רצו להשיג?
ת. עצמות, חופש, שלטון
נכון מאוד. המתיישבים רצו לפרוק מעליהם את העול של המדינות הכובשות.
ש. והם הצליחו בסוף?
ת. כן
אחרי המאבקים, הם הצליחו לקבל עצמאות, הם אפילו כתבו את חוקת ארצות הברית ומה הצעד הבא שהם רוצים לעשות? להקים מדינה!
ש. אפשר כבר להגיד שיש להם עכשיו מדינה? לאחל להם מזל טוב ושיהיה להם יישוב טוב?
ת. לא
ש. מה בעצם חסר להם? מה דרוש כדי להקים מדינה? להקים מדינה? בואו נחשוב ביחד:
דב ראשון אני צריכה  - 
1. אנשים  - עם שיהיו התושבים
 תליית תמונה עם סמל אנשים
האוכלוסייה בארצות הברית מורכבת מהמהגרים השונים שהגיעו מאירופה. אחרי שיש תושבים, הם צריכים – 
2. ארץ – מקום. 
  תליית תמונה של ארצות הברית
היבשת החדשה שהתגלתה, היא המקום למדינה החדשה
אז אחרי שיש לנו כבר ארץ ותושבים, 
ש. מה עוד חסר לנו לתפקוד תקין של מדינה?
ת. שלטון
היום אנחנו נלמד על השלטון בארה"ב, איך הוא עובד ומה המאפיינים שלו.
גוף השיעור
 תליית כותרת "השלטון בארצות הברית"
כדי ללמוד על השלטון, נבדוק מהי ההגדרה של שלטון. בשיעור נחדש כל מיני מושגים חדשים וכדי שאותם נציין במילון המושגים שלנו:
 תליית כותרת "מילון מושגים"
 תליית כותרת "ממשל"
 ממשל הוא תחום החיים בו נעשות החלטות הרשמיות והכוללות של חברה או מדינה.
אז המתיישבים בארצות הברית צריכים להקים ממשלה.
ש. מישהי יודעת מה הייתה שיטת הממשל בארצות אירופה בתקופה זו?
ת. פריץ, מלך, קיסר
נכון. צורת הממשל הזאת נקראת מונרכיה. מונרכיה היא שלטון מלוכני, יחידני, שלטון של איש אחד הוא המחליט והוא הקובע. אני רוצה לתת לכם דוגמא להתנהלות כזאת:
אני מבקשת שתקומו בבקשה מהכיסאות יופי. הרבה יותר נוח לי ככה, כשאתם בגובה העיניים שלי, ואני לא צריכה להוריד את הראש כדי להסתכל עליכן.
ש. מה אתן אומרות, אתם מסכימות לעמוד ככה במשך כל השיעורים בגלל שלי יותר נוח? זה נעים לכן?
ת. לא...
אתן יכולות לשבת.
הפריצים, המושלים ששלטו באירופה חשבו רק על הטובה האישית שלהם. לא עניין אותם רצון העם, אם הוא אוהב את הפעולות שלו או לא, אם מה שהוא עושה זה מיטיב לעם ומועיל לו, מה שעניין אותם זה אך ורק השלטון שלהם. הם יכלו למשל להחליט לפנות כפר שלם מתושבים, כי הוא מסתיר להם את הנוף מבעד לארמון... יותר מזה, גם אם העם התמרמר לא הייתה לו אפשרות להתנגד. המלוכה עברה בירושה מאב לבנו, ולאזרחים לא הייתה שום השפעה ויכולת להעביר ביקרות. המלך שלט על כל התחומים, לא היה מי שייפקח עליו. וכמו שאתן ראיתן למשל – הייתה בשיטה הזאת בעיות רבות ואותם התושבים רצו למנוע. צריך לזכור שבגלל הבעיות האלו התושבים גם עזבו את ארצות המוצא שלהם. את שיטת הממשל החדשה של ארצות הברית אפשר לכנות כמו שהגדיר זאת אברהם לינקולן שהוא היה נשיא ארצות הברית והכריז על ביטול העבודות כמו שתלמדו בהמשך
 תליית כותרת "שלטון של העם, על ידי העם ולמען העם"
 תליית התמונה של האנשים וציור חיוך על פניהם
או בקיצור – דמוקרטיה.
ש. מהי דמוקרטיה?
ת. שוויון זכויות , חופש 
בדמוקרטיה, השלטון פועל לטובת האזרחים כולם וכול כמה שנים מתקיימות בחירות והנציגים נבחרים מחדש ע"י האזרחים.
ש. איזו תועלת יש בעובדה שהנציגים נבחרים על ידי האזרחים לזמן קצוב? 
ת. יפעלו לטובת העם, כי רוצים שיבחרו בהם שוב
ארה"ב היא ארץ גדולה. היא מורכבת מ – 50 מדינות. וכל מדינה נקראת "פדרציה" 
 תליית המונח "פדרציה"
 כתיבת ההגדרה "מדינה החברה בארצות הברית"
וכל המדינות ביחד הן "חברות הקונפדרציה" ומרכיבות את ארצות הברית. בגלל שהיא מדינה כזאת גדולה, השלטון בה מתחלק לשניים, שלטון פנימי ושלטון חיצוני.
נתחיל בשלטון הפנימי
 תליית הכותרת "שלטון פנימי"
ש. מה יכול להזכיר את המושג שלטון פנימי אצלנו, בישראל?
ת. עירייה
כמו שלנו, בישראל, יש עיריות שונות שכל אחת מהן מתפקדת בנפרד, אבל הן כמובן כפופות לממשלה וביחד הן מרכיבות מדינה שלמה – כך גם בארה"ב לכל מדינה יש סמכויות וניהול משלה, אבל כולן כפופות לשלטון העיקרי, החיצוני.
בשלטון הפנימי כלולים:
 תליית הכותרת "מושל"
מושל הוא כמו ראש העיר, אבל כמובן שמנהל עיר הרבה יותר גדולה – בגודל של מדינה, והוא נבחר ע"י תושבי המדינה בבחירות אחת ל-4 שנים.
 כתיבה: "נבחר ע"י התושבים אחת לארבע שנים"
ובנוסף, יש את בית המחוקקים
 תליית השלט "בית המחוקקים"
 כתיבה : " נבחרים ע"י האזרחים אחת לשנתיים
השלטון הפנימי עוסק בעניינים הפנימיים של כל מדינה (כמו שירותי רווחה, וכו')
ובואו נעבור לשלטון החיצוני:
ש. תנו לי בבקשה מושגים שאתם מכירות – מקומות, תפקידים, שקשורים לשלטון שאתם מכירות פה, בישראל
ת. כנסת , רה"מ, חכים, שופטים וכו'
 כתיבה על הלוח את התשובות, תוך חלוקה ל – 3 קבוצות
כדי להבטיח תפקוד נכון וטוב של השלטון, צריך שתהייה אפשרות להעביר ביקורת, לשפוט ולבדוק את הפעולות של הממשל ולכן שיטת הממשל בדמוקרטיה מתבססת על "הפרדת רשויות"
ש. מהי רשות?
ת. גוף שאחראי על תפקוד של תחום מסוים.
השלטון מתחלק לרשויות, גופים, וכל אחד אחראי על תחום מסוים בשלטון.
ש. רגע, אז אם בעצם יש לנו שלוש רשויות וכ"א היא אחראית בפני עצמה, איזה מצב עלול להיווצר?
ת. בלבול, בלאגן, סתירה
כדי למנוע את המצב הזה, הרשויות הללו מורכבות בצורה חכמה: כל אחת היא גם מפקחת על השתיים האחרות וגם השתיים האחרות מפקחות עליה. למצב הזה קוראים "איזונים ובלמים" – ז"א מאזנת ובולמת את השנייה.
 תליית המונח "הפרדת רשויות"
 כתיבת ההגדרה "עיקרון שלטוני שלפיו יש לפצל סמכויות שלטון בגוף מדיני, לרשויות נפרדות ועצמאיות"
סיכום ביניים: אז אם כן, שיטת הממשל החדשה מתבססת על רעיון של דמוקרטיה – חופש ושוויון הזדמנויות וזכויות לכל אחד, וכדי להבטיח תפקוד תקין השלטון מתחלק ל- 3 גופים שעובדים בתאום ביניהם ע"י מערכת של "איזונים ובלמים"
הרשות הראשונה – הרשות המבצעת
 תליית שלט "הרשות המבצעת" 
ש. מי יכולה לנחש מי מהעיגולים כאן הוא הרשות המבצעת?
ת. רה"מ, שרים...
כמו שאצלנו בארץ, מי שנמצאים ברשות המבצעת הם רה"מ והשרים, בארצות הברית הרשות מורכבת מנשיא ושרים. כל שר מכונה גם "מזכיר" למשל "המזכיר לענייני בטחון" וכן הלאה. שר החוץ נקרא "מזכיר המדינה"
 כתיבה: הנשיא והשרים
ש. מי נשיא ארה"ב כיום? 
ת. ג'ו ביידן
נשיא ארה"ב כיום הוא ג'ו ביידן, ובדיוק לפני שנה נערכו בחירות בארה"ב, כמו שאתן בוודאי זוכרות. כל 4 שנים נערכות בחירות בארה"ב והעם בוחר את הנשיא שלו. כל מפלגה – הדמוקרטית והרפובליקנית מעמידה מטעמה מעומד שמתמודד לנשיאות.
לפי החוקה האמריקאית, רק מי שנולד בארה"ב יכול לכהן כנשיא, וגם תקופת כהונתו מוגבלת ל – 2 קדנציות בלבד.
ש. מהי קדנציה?
ת. תקופת כהונה קבועה מראש 
 תליית המושג "קדנציה"
 כתיבת ההסבר: תקופת כהונה תחומה מראש של נושא משרה בכיר, בעיקר נבחר ציבור, או של קבוצת נבחרים
מה עוד אנחנו יודעות על נשיא ארה"ב?
 כתיבה: נבחר כל 4 שנים
 כתיבה: חייב להיות יליד ארה"ב
 כתיבה: תקופה מוגבלת ל- 2 קדנציות

ש. מישהי יודעת איפה נמצא הנשיא? ה"בית" הרשמי שלו?
ת. הבית הלבן, שנמצא בוושינגטון
 כתיבה: בבית הלבן, בוושינגטון
לנשיא יש מגוון סמכויות:
 תליית השלט "סמכויות הנשיא"
הנשיא בוחר את חברי הממשלה וממנה את התפקידים שלהם
 כתיבה: "בחירת חברי הממשלה וחלוקת התיקים – מינוי חברי הממשלה למזכירים (שרים)
 כתיבה (תוך כדי דיבור): קובע את מדיניות הפנים והחוץ
 כתיבה (תוך כדי דיבור): חותם על חוקים חדשים שהוצעו או מטיל "וטו"
ש. מישהי יודעת מה זה וטו?
ת. זכות לפסול החלטה וכו'
נכון. הנשיא יכול להחליט שהוא מבטל החלטה של גוף מסוים בלי הסכמה שלו.
 תליית המושג "וטו"
 כתיבת ההסבר: זכות נגד, הזכות למנוע החלטה גם אם התבצעה ברוב קולות
ושימו לב, אם לנשיא אין מספיק עבודה, אז הוא גם נקרא המפקד העליון של הצבא ..כמובן, הוא מתייעץ עם מפקדי הצבא.
 כתיבה: המפקד העליון של הצבא
תפקידים נוספים שישי לו:
 כתיבה: מינוי שגרירים וקבלתן מארצות אחרות
 כתיבה: מינוי שופטים לבית המשפט העליון
 סיפור: מסופר על הצדיק ר נטע ציינווירט זצ"ל שהיה יהודי בדרגה מאוד גבוהה, עובד ה' אמיתי. הוא היה ממש פרוש מכל ענייני העולם הזה. יום אחד, הוא הגיע לבית הכנסת, לפני התפילה ושאל את האנשים: "מי זכה בבחירות  לנשיאות ארה"ב?" כולם התפלאו, מה פתאום ר' נטע מגלה עניין בכזה דבר שהיה רחוק ממש מכל השגותיו ועסקיו פה בעולם הזה, ועוד לדבר כאלו דברי חולין – הדבר ממש לא התאים לו... משראה ר' נטע את התפלאותם, הסביר:
עכשיו, לפני תפילת שחרית, אני בא לומר את ברכות השחר ובין היתר את ברכת "שלא עשני גוי". כשאומרים את הברכה הזאת, מה שאנחנו צריכים לכוון זה לא על הגוי הפשוט, הנחות מאתנו, שלא זכה להיות יהודי, אלא אני רוצה לדעת מי עכשיו נקרא לכאורה הגוי הכי חשוב, השליט החזק – ואותו בדיוק לכוון בברכת שלא עשני גוי." אז נכון, לנשיא יש סמכויות רחבות, הוא עומד בראש המעצמה הגדולה בעולם – ועדיין, כל יהודי ואפילו הפשוט ביותר – יקר וחשוב פי כמה וכמה אצל הקב"ה."

סיכום:
אם כן, זוהי הרשות המבצעת. היא מנהלת ומיישמת בשטח ועומדים בראשה הנשיא והשרים. כאן בארץ לדוגמא, מי שעומד בראש הוא ראש הממשלה והשרים.
נעבור לרשות הבאה. הרשות הבאה נקראת "הרשות המחוקקת"
 תליית השלט "רשות מחוקקת"
ש. מי מהעיגולים מייצג את הרשות הזאת?
ת. הכנסת, חברי הכנסת וכו'... 
בכנסת מעבירים הצעות חוק שונות ודנים בהן, והיא הרשות המחוקקת – מלשון חוק – בארץ. הרשות המחוקקת בארה"ב נקראת הקונגרס
 כתיבה : "הקונגרס"
בקונגרס נמצאים נציגים מכל ארה"ב ועכשיו בואו ונסתכל במפה:
 הצבעה על מפת ארה"ב
כמו שאפשר לראות, ארה"ב היא מדינה ממש גדולה, שמורכבת מ- 50 פדרציות. וכאשר הקימו את בית המחוקקים, המייסדים התלבטו: האם לכל מדינה יהיה ייצוג שווה – כל מדינה תשלח את אותו משפר נציגים, או שכל מדינה תשלח נציגים בהתאם לגודלה – מדינה גדולה תשלח יותר נציגים ממדינה קטנה.
ש. אם יהיו נציגים לפי גודל המדינה, מי יתנגד?
ת. המדינות הקטנות
נכון, כי ככה תהייה להם פחות השפעה, ולא יהיה להם ייצוג הוגן, וזה סותר את עקרון הדמוקרטיה, השוויון וכו'
ומה תהייה הבעיה אם כל מדינה תשלח נציגות שווה? בואו ונדגים:
 בחירת ילדה 
ש. איך קוראים לך?
ת. ________
יופי. נניח שאת מאוד אוהבת פרחים. כיף לך להסתובב ברחוב ולראות אותם, להריח ובכלל – את חושבת שפרחים זה הדבר המקסים ביותר בעולם. ועכשיו מזל טוב, נבחרת לבית המחוקקים, ויש לך הזדמנות להעביר חוק שיקדם את הנושא שכל שך קרוב לליבך – הפרחים. 
ש. איזו הצע"ח היית מעבירה?
ת. חובה שיהיו פרחים ברחוב, וכו'...
מצוין. אז הנה החוק של ______ היא מעלה את הצעת החוק שלה לוועדה שתכין אותו להצבעה – כמו שנלמד בהמשך.
ש. מה אתן אומרות, מה הבעייתיות של החוק הזה? (הוא מתאים לכל האזרחים?)
ת.  לא, הוא לא מתאים לכל האזרחים
נכון. ההצעה הזו היא לא מידתית, היא לא מתאימה שאמת לכולם ולא משקפת את הדעה של רוב האזרחים. ואם ככה יהיו נציגים במספר שווה לכל מדינה, הם לא יהוו מדגם אמיתי של האוכלוסייה וככה עלול להתקבל חוק שלא מתאים לכולם
כדי למנוע את הבעיה הזאת שמצד אחד – אי אפשר שלמדינות הקטנות יהיה ייצוג כמו לגדולות ומצד שני – אם לא יהיה נציגות שונה – זה יפגע בעיקרון הדמוקרטיה, הקונגרס מחולק לשני בתי מחוקקים:
 תליית השלט – "בית עליון – הסנאט"
 תליית השלט – "הבית התחתון – בית הנבחרים" 
בבית עליון, יש שני נציגי מכל מדינה. כל נציג נקרא סנטור.
 מילון מושגים – סנטור
 כתיבת הסבר: "כינוי לנציג המכהן בבית הנבחרים – הסנאט"
ש. בסך הכל, כמה נציגים יש לנו? (אם הן לא נזכרות, להזכיר שיש 50 מדינות)
ת. 100 נציגים.
 ובבית התחתון יש נציגים מכל מדינה בהתאם לגודל שלה, ובסך הכל – 435 אנשים.
 כתיבה 100 נציגים, 435 נציגים
הבחירות לקונגרס נערכות כל שנתיים – כל אזרח בוחר בנציגים של המדינה שלו והנציגים הנבחרים נשלחים לקונגרס
בבית העליון, הסנאט, הנציגים מכהנים במשך 6 שנים אבל כל שנתיים מתקיימות בחירות לשליש מחברי הקונגרס. כלומר – כל שנתיים מוחלפים שליש מהחברים.
 כתיבה: מכהנים 6 שנים, מכהנים שנתיים

ש. מישהי יודעת אולי איך נקרא המקום ששם נמצא בית המחוקקים? (אם לא יודעות: אני אזכיר לכן, לאחר הבחירות בארה"ב הוא היה מעורב באירוע רציני באמריקה... פלשו אליו...)
ת. גבעת הקפיטול
 כתיבה: ממוקמים בגבעת הקפיטול
מתפקידי הקונגרס הם לחוקק חוקים, להקציב כספים עבור הרשות השופטת והמבצעת, לבקר את ביהמ"ש, למנות שופטים ולאשר את מינוי השרים
מסמכויותיו:
לבטל וטו של הנשיא, לבטל \ לבקר מינוי משרות ברשות המבצעת 
 כתיבה במקביל של הנ"ל
איך עוברת הצעת חוק?
דבר ראשון, הצעת החוק מועלית בבית הנבחרים, ממוספרת ומודפסת
לאחר מכן, היא מועברת לוועדה שלומדת את הנושא ומעבירה דוח לכל החברים. לאחר מכן, ההצעה עוברת להצבעה ומחליטים אם בעד או נגד. אחרי שההצבעה התקבלה, היא מועברת לסנאט – בית הנבחרים העליון – וגם בסנאט – דנה בה הוועדה, והיא מועלית להצבעה (אם בסנאט רוצים לשנות את החוק, מועברת ההצעה לוועדת תאום שתיישב בין חילוקי הדעות של הסנאט והקונגרס) רק אחרי שהיא התקבלה גם בסנאט, ההצעה עוברת סופסוף לנשיא כדי שיחתום עליה ואז היא תהפוך לחוק.
(השניא יכול להחליט שהוא מטיל עליה וטו ואם הוא יטיל עליה וטו, הקונגרס יכול לבטל גם אותו...)
סיכום: זו הרשות המחוקקת, שהיא אחראית לחוקק חוקים שונים, ומתנהלת בצורה מאוזנת בין שני הבתים – הבית העליון והתחתון.
הרשות האחרונה, היא הרשות השופטת (הצבעה על העיגול השלישי)
 תליית שלט "הרשות השופטת"
הרשות השופטת מורכבת משופטים. ישנם שופטים פדרליים – שהם שופטים ששופטים את העניינים הפנימיים בכל מדינה. ויש את השופטים שנמצאים בבית המשפט העליון, והם מתעסקים בעניינים שנוגעים לארצות הברית עצמה.
 כתיבה: השופטים 
מי שממנה את השופטים הוא הנשיא.
ש. כמה זמן, לדעתכן, תהיה תקופת הקדנציה של שופט?
ת. תשובות שונות
טוב, אז מינוי של שופט הוא שימו לב – לכל החיים! מי שככה רוצה לקבל משכורת קבועה, כדאי לו לשקול להיות שופט בארצות הברית...
 כתיבה: "ממונים על ידי הנשיא"
 כתיבה: "מינוי לכל החיים"

ש. מישהי יכולה לנחש מהם התפקידים של הרשות הזאת?
ת. לשפוט
נכון, התפקיד העיקרי של השופטים הוא להגן על החוקה של ארה"ב שהיא יותר חזקה מכל הצעת חוק. הם מוודאים שהכל נעשה כראוי, בכל הרשויות האחרות.
 תליית השלט סמכויות:
 כתיבה: "להטיל וטו על חוקים שסותרים את החוקה"
 כתיבה: "להכריז על פעולה \ הליך של הנשיא \ הרשות המבצעת כחורגים מהחוקה וכך לבטל אותם"
 כתיבה: "לאכוף את החוקים שנחקקים בקונגרס"
 כתיבה: "מיקום – הבית הלבן"
אז הנה, פרטנו את שלוש הרשויות בממשל בארצות הברית. ועכשיו, נוכל לראות איך הם משרתות כל אחת את השנייה:
ש. איך הנשיא משפיע על הרשויות האחרות?
ת. יכול להטיל וטו, ממנה שופטים
 סימון חיצים בהתאם
ש. איך בית המשפט העליון משפיע על שאר הרשויות?
ת. יכול לבטל את פעולת הנשיא, יכול לבטל את החלטות הקונגרס
 סימון חיצים בהתאם
ש. והקונגרס?
ת. יכול לבטל וטו של הנשיא, למנוע יציאה למלחמה, להדיח שופטים.
 סימון חיצים בהתאם
אז הנה, אפשר לראות שכל רשות שולטת על שניים, ונשלטת על ידי שניים, ובאופן כזה מתנהל השלטון בארה"ב ובמדינות שיש להם שיטת ממשל דומה.






 




